Šokolaadimäed

pisi|Mägede asukoht Boholi saarel
Šokolaadimäed (sebu keeles Mga Bungtod sa Tsokolate, tagalogi keeles Tsokolateng burol, inglise keeles Chocolate Hills) on rühm ebatavalise kujuga mägesid, mis asuvad Filipiinidel Boholi saare keskosas.Eye on the Philippines Global Eye (Vaadatud 8.02.2022). Mäestikus on vähemalt 1260 koonilise kujuga küngast, kuid rohkem kui 50 ruutkilomeetri laiusel alal võib kokku loendada kuni 1776 küngast.Chocolate Hills  Seven Natural Wonders. (Vaadatud 8.02.2022) 

Künkaid katab roheline rohi, mis muutub kuival hooajal pruuniks, sellest tuleb ka mägede nimi.

 Kirjeldus 
Šokolaadimäed on heinasaokujulised künkad. See on koonuselise ja peaaegu sümmeetrilise kujuga küngastest moodustunud laineline maastik.Bohol: The Jewel Paradise of the Philippine Islands  www.bohol.net (Vaadatud 10.02.2022) Kuplikujulisi künkaid on hinnanguliselt kokku 1268 kuni 1776. Künkad on lubjakivist ja kaetud rohuga. Kuplite kõrgus on 30–50 m, kõrgeima mäe kõrgus on 120 m. Künkaid on sadade kaupa Boholi Carmeni, Batuani ja Sagbayani linnade piirkonnas, need on Boholi üks suurimaid turismiaktraktsioone.Bohol  www.dotpcvc.gov.ph/ https://web.archive.org/web/20061117074917/http://www.dotpcvc.gov.ph/Destinations/bohol.htm (Vaadatud 10.02.2022).

Kuival hooajal, kui sademete hulk on ebapiisav, kuivavad rohuga kaetud künkad ja muutuvad šokolaadpruuniks. See muudab piirkonna näiliselt lõputuks koonusekujuliste šokolaadikommide väljaks.Chocolate Hills Natural Monument  UNESCO World Heritage Centre  (Vaadatud 8.02.2022).

 Taimestik 
Šokolaadimägesid katvas taimestikus domineerivad rohuliigid Imperata cylindrica ja Saccharum spontaneum. Mägedel kasvavad ka mitmed korvõielised (Compositae) ja sõnajalad. Küngastevahelisel alal on riisipõllud ja kasvatatakse muid väärtuslikke põllukultuure. Tänapäeval on looduslikku taimestikku hakanud ohustama kohalikud kaevandustööd.Bohol Island Herbarium   (Vaadatud 10.02.2022). 

 Teke 

Šokolaadimäed on koonilised karstimäed, mille sarnaseid esineb mitmetes teistes lubjakivirikastes piirkondades näiteks Sloveenias, Horvaatias, Puerto Rico põhjaosas ja Pinar del Río provintsis Kuubal. Mäed koosnevad hilise pliotseeni ajastu õhukese ja keskmise paksusega kihtidest, liivase ja killulise koostisega merelisest lubjakivist. Need lubjakivi liigid sisaldavad arvukalt madalast merest pärit fossiile, nagu näiteks korallid, limused, vetikad ja amööbsed protistid (Foraminifera).Hillmer, G., 1987, Zur geologie und morphologie der straandterrassen von Cebu und Bohol Philippinen. Berliner geographische Studien. kd 25, lk 363–376.Travaglia, C., R. Peebles, E. Bate, and A. Ferrer, 1987, Reconnaissance groundwater appraisal of Bohol Island, Philippines, by satellite data analysis. RSC Series no. 38. Food and Agriculture Organization of the United Nations, Rome, Italy. Koonilise kujuga  Šokolaadimäed on geomorfoloogilised vormid, mida nimetatakse inglise keeles cockpit karst. Need on tekkinud sademete, pinna- ja põhjavee tagajärjel lahustunud lubjakivist ning maapealse erosiooni tõttu. Rohkelt koopaid ja allikaid sisaldavaid mägesid eraldavad üksteisest lamedad tasandikud.Restificar, S. D. F., M. J. Day, and P. B. Urlich, 2006, Protection of Karst in the Philippines (Varstvo Krasa na Filipinih)., 788 KB PDF version. Acta Carsologica. kd 35, nr 2, lk 121–130.Urlich, P. B., M. J. Day, and F. Lynagh, 2001, Policy and practice in karst landscape protection: Bohol, the Philippines.  The Geographical Journal. kd 167, nr 4, lk-d 305–323.Leman, S. L., A, Reedman, and C. S. Pei, 2008, Geoheritage of East and Southeast Asia. , 5.7 MB PDF version.  The CCOP-Institute for Environment and Development, Universiti Kebangsaan, Bangi Selangor, Malaysia.

 Legendid 
 legend räägib kahest tülitsevast hiiglasest, kes loopisid üksteist kivide, rahnude, muda ja liivaga. Keegi ei tea, mis oli nende tüli põhjus, kuid see kestis paar päeva ja lõpuks olid nad nõrgad ja kurnatud. Osa rahne, kive ja liiva kleepus kokku ja tekkisid künkad. Tuhandeid aastaid kestnud tuule- ja vihmaerosioon muutis künkad lõpuks selliseks, nagu nad praegu on.
 legend räägib Arogost, erakordselt võimsast ja nooruslikust hiiglasest, kes armus surelikku neiusse Aloyasse. Nad elasid koos ja olid mõnda aega õnnelikud, kuni Aloya haigestus ja suri, põhjustades Arogole palju valu ja viletsust. Ta nuttis kurbusest ning iga kord, kui ta pisarad maapinnale langesid,  moodustusid künkad – Šokolaadimäed.
 legend ütleb, et Carmeni tasandik oli hiiglaste laste mänguväljak. Ühel päeval mängisid lapsed kookide küpsetamist. Nad vormisid neid mudast ja liivast pooliku hiigelsuure kookospähklikoore sisse ning lasid siis kookidel päikese käes "küpseda". See oli võistlus, mille võidab see, kes teeb valmis kõige rohkem kooke. "Küpsenud" kookidest said Šokolaadimäed.
 legend räägib linnast, milles hiiglaslik karabao (vesipühvel) sõi ära kogu viljasaagi. Elanikel sai lõpuks küllalt ja nad võtsid kogu oma riknenud toidu ja asetasid pühvlile kättesaadavasse kohta. Muidugi sõi pühvel toidu ära, kuid tema kõht ei saanud riknenud toiduga hakkama. Ta roojas, kuni oli oma kõhu toidust tühjaks teinud. Väljaheited kuivasid ja moodustasid Šokolaadimäed.The Chocolate Hills www.bohol.ph. (Vaadatud 14.11.2006) pisi|Turistid Šokolaadimägedes

 Turismindus 
Šokolaadimäed on Boholi kuulus turismimagnet. Mägesid on kujutatud provintsi lipul ja pitsatil, mis sümboliseerivad provintsi looduslike vaatamisväärsuste rohkust.The Bohol Flag and Seal  www.bohol.gov.ph  (Vaadatud 8.02.2022). Mäed on kantud Filipiinide turismiameti turismisihtkohtade loendisse, need on kuulutatud riiklikuks geoloogiamälestiseks ja esitatud lisamiseks UNESCO maailmapärandi nimistusse.

 Viited 

Kategooria:Filipiinide mäed